Vermiste meisie se liggaam gevindArgieffoto Konst. Peter Kareli, woordvoerder van die polisie, het gesê die meisie is die laaste keer deur haar ouers gesien terwyl sy saam met vriende gespeel het. “Haar ouers het bekommerd geraak nadat dit donker geraak het en sy nie huis toe gekom het nie.” Kareli het gesê die ouers het onmiddellik die polisie gekontak. “Die kind het ŉ blou denim en ŉ donker hempie aangehad toe sy die laaste keer gesien is. ŉ Soekgeselskap is deur die polisie van stapel gestuur maar sonder enige sukses.” Volgens Kareli het werknemers van die Heilbron Veilinggronde Woensdag op ŉ dogtertjie se halfnaakte liggaam afgekom in ŉ ou gebou. Sy het wurgmerke aan haar nek gehad en die nadoodse ondersoek het bepaal dat sy verkrag is. Kareli het gesê die meisie is die laaste keer in die geselskap van ŉ onbekende man gesien en het sy die man vermoedelik geken. Enigiemand met inligting kan kapt. Fanie Groenewald kontak by 082 529 1908 of die Heilbron-polisie by 058 853 5245.